CELEX: 62019TN0081
Language: el
Date: 2019-02-12 00:00:00
Title: Υπόθεση T-81/19: Αγωγή της 12ης Φεβρουαρίου 2019 — Αποστολοπούλου και Αποστολοπούλου-Χρυσανθάκη κατά Ευρωπαϊκής Επιτροπής

25.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 112/49
            
         
      Αγωγή της 12ης Φεβρουαρίου 2019 — Αποστολοπούλου και Αποστολοπούλου-Χρυσανθάκη κατά Ευρωπαϊκής Επιτροπής
      (Υπόθεση T-81/19)
      (2019/C 112/60)
      Γλώσσα διαδικασίας: η ελληνική
      
         Διάδικοι
      
      
         Ενάγουσες: Ζωή Αποστολοπούλου (Αθήνα, Ελλάδα), Αναστασία Αποστολοπούλου-Χρυσανθάκη (Αθήνα) (εκπρόσωπος: Δ. Γκούσκος, δικηγόρος)
      
         Εναγόμενη: Ευρωπαϊκή Επιτροπή
      
         Αιτήματα
      
      Οι ενάγουσες ζητούν από το Γενικό Δικαστήριο:
      
                  —
               
               
                  να ενωθεί και να συνεκδικασθεί η παρούσα αγωγή τους με την από 25 Οκτωβρίου 2018 συναφή αγωγή τους, η οποία έλαβε αριθμό Τ–721/2018·
               
            
                  —
               
               
                  να γίνει δεκτή η αγωγή τους και να υποχρεωθούν οι εναγόμενες, αλληλεγγυώς και εις ολόκληρον η κάθε μία, να καταβάλουν σε κάθε μία από τις ενάγουσες το συνολικό ποσό των ενός εκατομμυρίου εκατό χιλιάδων ευρώ, για χρηματική ικανοποίηση λόγω ηθικής βλάβης που υπέστησαν οι ενάγουσες λόγω προσβολής της προσωπικότητάς τους όπως το ποσό αυτό ειδικότερα αναλύεται στο δικόγραφο της αγωγής τους·
               
            
                  —
               
               
                  να υποχρεωθούν οι εναγόμενες να απέχουν από κάθε προσβολή της προσωπικότητας των εναγουσών στο μέλλον·
               
            
                  —
               
               
                  να υποχρεωθεί η πρώτη εναγομένη να αποκαταστήσει την τιμή και την υπόληψη των εναγουσών με δήλωσή της·
               
            
                  —
               
               
                  να καταδικαστούν οι εναγόμενες στη δικαστική τους δαπάνη γενικά.
               
            
         Λόγοι και κύρια επιχειρήματα
      
      Η παρούσα αγωγή έχει κατατεθεί εναντίον της Ευρωπαϊκής Επιτροπής και της Ευρωπαϊκής Ένωσης. Δεδομένου ότι η τελευταία εκπροσωπείται ενώπιον του Δικαστηρίου πάντα από το θεσμικό όργανο στο οποίο αποδίδεται η προσβαλλόμενη πράξη ή συμπεριφορά, η Επιτροπή παρουσιάζεται κατ’επέκταση ως η μόνη εναγόμενη στην παρούσα αγωγή.
      Προς στήριξη της αγωγής, οι ενάγουσες προβάλλουν τρεις ισχυρισμούς.
      
                  1.
               
               
                  Πρώτος ισχυρισμός αντλούμενος από την παράβαση του καθήκοντος αληθείας και ευθυδικίας των διαδίκων, την παράβαση της θεμελιώδους γενικής αρχής της δίκαιης απονομής δικαιοσύνης και την προσβολή του δικαιώματος των εναγουσών στη δίκαιη δίκη.
               
            
                  2.
               
               
                  Δεύτερος ισχυρισμός αντλούμενος από την προσβολή της ανθρώπινης αξιοπρέπειας και της προσωπικότητας των εναγουσών κατά παραβίαση της αρχής της χρηστής διοίκησης.
               
            
                  3.
               
               
                  Τρίτος ισχυρισμός αντλούμενος από την παραβίαση της αρχής της νομιμότητας, της καλής πίστης και της δικαιολογημένης εμπιστοσύνης